#### P R O I E C T D E H O T Ă R Â R E

Privind aprobarea proiectului și a cheltuielilor legate de proiectul

**"Reconversia și refuncționalizarea terenurilor și suprafețelor degradate neutilizate din Pădurea Bungăr, Municipiul Dej"**

Primarul municipiului Dej, judeţul Cluj

Având în vedere Referatul nr. 10.127/11.05.2017 al Biroului Programe, Programul Operaţional Regional 2014-2020, axa Prioritară 5 - Imbunătăţirea mediului urban şi conservarea, protecţia şi valorificarea durabilă a patrimoniului cultural, Prioritatea de investiții 5.2, Realizarea de acțiuni destinate îmbunătățirii mediului urban, revitalizării orașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului;

În temeiul prevederilor HG nr. 907/2016 privind etapele de elaborare și conținutul-cadrul al documentațiilor tehnico-economice aferente obiectivelor/proiectelor de invesții finanțate din fonduri publice;

în temeiul prevederilor art. 36 alin. 4 lit.”d”, ”e”, şi art. 45 alin. 2 , lit.”a” şi ale art. 115 alin 1 lit ”b” din Legea 215/2001 privind administraţia publică locală republicată cu completările şi modificările ulterioare.

propune spre aprobare Consiliului Local următorul proiect de hotărâre;

**ART 1.** Se aprobă proiectul **"Reconversia și refuncționalizarea terenurilor și suprafețelor degradate neutilizate din Pădurea Bungăr, Municipiul Dej"** în vederea finanțării acestuia în cadrul Programului Operațional Regional 2014-2020, Axa prioritară 5 - Imbunătăţirea mediului urban şi conservarea, protecţia şi valorificarea durabilă a patrimoniului cultural, prioritatea de investiții 5.2, Realizarea de acțiuni destinate îmbunătățirii mediului urban, revitalizării orașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului, nr. apelului de proiecte 2014-2020.

**ART 2.** Se aprobă valoarea totală a proiectului **"Reconversia și refuncționalizarea terenurilor și suprafețelor degradate neutilizate din Pădurea Bungăr, Municipiul Dej",** în cuantum de **13.366.531,21 lei** (inclusiv TVA).

**ART 3**. Se aprobă contribuția proprie în proiect a Municipiului Dej, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de **267.330,65 lei (inclusiv TVA)**, reprezentând cofinanțarea proiectului **"Reconversia și refuncționalizarea terenurilor și suprafețelor degradate neutilizate din Pădurea Bungăr, Municipiul Dej"**.

**ART 4.** Sumele reprezentând cheltuieli conexe ce pot apărea pe durata implementării proiectului **"Reconversia și refuncționalizarea terenurilor și suprafețelor degradate neutilizate din Pădurea Bungăr, Municipiul Dej"**, pentru implementarea proiectului în condiții optime, se vor asigura din bugetul local al Municipiului Dej.

**ART 5**. Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale.

**ART 6**. Se împuternicește primarul municipiului Dej, Morar Costan, să semneze toate actele necesare şi contractul de finanţare în numele Municipiului Dej.

**ART 7**. Prezenta hotărâre se va comunica de către secretarul municipiul Dej în vederea ducerii sale la îndeplinire Primarului Municipiului Dej, Biroului Programe Dezvoltare, Direcţiei Economică, Direcției Tehnice şi Compartimentului Juridic din cadrul Primăriei municipiului Dej.

**ART 8**. Prezenta hotărâre va fi adusă la cunoştinţa publică prin afişare la sediul CL Dej şi publicare pe site-ul propriu Primăriei Municipiului Dej.

**PRIMAR,**

Ing. MORAR COSTAN

**AVIZAT, SECRETAR**

CRISTINA POP